钦定古今图书集成/明伦汇编/官常典/第174卷 > 《封豫章郡公加号诏》〈有序〉宋·傅亮
## 钦定古今图书集成/明伦汇编/官常典/第174卷 > 《封豫章郡公加号诏》〈有序〉宋·傅亮

义熙二年十月，论匡复功，封唱义谋主、镇军将军刘裕为豫章郡公。天子重申前令，加侍中，进号车骑将军，固让。三年二月，天子遣太常葛籍授《公策》。

有扈滔天，夷羿乘衅，乱节干纪，实挠皇极。贼臣桓元，
怙宠肆逆，乃摧倾华、霍，倒拔嵩岱，五岳既夷，六地易
所。公命世英纵，藏器待时，因心资敬，誓雪国耻，慨愤
陵夷，诚发宵寐。既而岁月屡迁，神器已远，忠孝幽寄，
实贯三灵。尔乃介石胜机，宣契毕举，诉苍天以为正，
挥义旅而一驱，奔锋数百，势烈激电，百万不能抗限，
制路，日直植城，遂使冲鲸溃流，暴鳞奔汉。庙胜远加，
重氛载涤，二仪廓清，三光返照。事遂永代，功高开辟，
理微称谓，义感朕心。若夫道为身济，犹縻厥爵，况乃
诚德俱深，勋贯天人者乎？是用建兹邦国，永祚山河，
言念载怀，匪云足报。往钦哉！俾屏余一人，长弼皇晋。
流风垂祚，晖烈无穷。其降承嘉策，对“扬朕命。”